السلام عليكم ورحمة الله وبركاته ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا ومن سيئات اعمالنا انه من يهده الله تعالى فلا مضل له. ومن يضلل فلا هادي له
واشهد ان لا اله الا الله وحده لا شريك له واشهد ان محمدا عبده ورسوله ثم اما بعد. اهلا وسهلا ومرحبا بحضراتكم. وحلقة جديدة من حلقات اطفالنا والقرآن وكنا في الحلقات اللي فاتت تناولنا بعض الامور المهمة زي الحديث عن اهمية
القرآن بالنسبة لاطفالنا وتحدثنا ايضا عن قضية مهمة وهي قضية النية وضرورة تسديد النية اه لدى اه المعلمين والمعلمات والاباء والامهات ولدى كمان المتعلمين والمتعلمات من اطفالنا وبناتنا كمان اتكلمنا عن مسألة الدافعية
وضرورة واهمية ان يكون في دافعية ذاتية في اقبال ذاتي من الطفل ذاته على تعلم القرآن الكريم النهاردة الحقيقة هنشرع في الحديث بقى عن حاجة مهمة جدا حاجة يعني يمكن كتير من الاباء والامهات منتظرينها
اه وكتير من المعلمين والمعلمات منتظرينها وهي مسألة اه المنهجية يعني المنهجية اللي احنا هنعلم بها اطفالنا القرآن الكريم وخلوني اه اتفق مع حضراتكم على شوية حاجات. هو في الحقيقة انا مش يعني مش عايز ادي حضراتكم اه اه سمكة بقدر ما انا حريص ان انا اه يعني
اعلم حضراتكم ازاي نصطاد يعني انتم ان شاء الله افضل مني وكلام الظفر الواحد منكم خير من الارض من امثالي لكن يعني لعل الموضوع ده كان محل اهتمام الواحد لفترة طويلة
فلعلي يعني ايه ادلي فيه بما يفيد اه فعشان كده يعني بدل ما ناخد سمكة خلينا نتعلم ازاي نصطاد فعشان كده انا عايز اجيب الموضوع من اساسه من اصله. ازاي
يعني خلينا نطرح تساؤل الاول بيقول يا ترى آآ تعليم القرآن هو عادة ولا عبادة يعني النهاردة انا كاب عايز اعلم ابني القرآن. انا مسلا كمعلم عايز اعلم الطفل ده القرآن. حضرتك كمعلمة عايزة تعلمي الطفل او الطفلة دي القرآن؟ حضرتك كام عايزة تعلمي بنتك
القرآن الكلام ده هذا النشاط الذي نقوم به. النشاط ده ممكن نوصفه بانه عادة حاجة كده من من عاداتنا ناكل بنشرب بنقوم بنتحرك بنيجي بنتزاور ولا ما هو عبادة؟ طبعا بلا شك عبادة بل من اجل وافضل العبادات. بل هو طريق من طرق الافضلية
عند الله وعند الناس. خيركم من تعلم القرآن وعلمه. بس اتعلم ازاي وعلم ازاي؟ ده اللي هنتعرف عليه ان شاء الله بعد كده بس الشاهد ان ده طريق من طرق الخيرية والافضلية عند الله سبحانه وبحمده. بل هو طريق للربانية اصلا. ولكن كونوا ربانيين بما كنتم تعلمون الكتاب
وما كنتم تدرسون آآ فده طريق للربانية. طيب اذا هو عبادة. تمام كده؟ طيب تمام. العبادة دي علشان تقبل من الله سبحانه وبحمده محتاجة شرطين الشرط الاول انها تكون خالصة لله
والشرط التاني انها تكون على طريقة رسول الله صلى الله عليه وسلم. منين يا عم جبت الشرطين دول انت هتخترع؟ لا مش هخترع لان في الحقيقة المسلم اا اهم معنى في حياته عالاطلاق وهو معنى الشهادتين او معنى شهادة التوحيد يعني حتى ده عنوان دخول الاسلام لو واحد مش مسلم واسلم
لما بيسلم بيقول اه اشهد ان لا اله الا الله واشهد ان محمدا رسول الله. طيب اه يعني اشهد اشهد ان لا اله الا الله يعني لا معبود بحق الا الله. انا مش
كتير في معناها يعني هي مش هتخفى على شريف علمكم. لكن آآ لا اله الا الله تفيد حاجة مهمة جدا. توحيد المقصود توحيد المقصود يعني لا اله الا الله بتعلمني ان صلاتي ونسكي ومحياي ومماتي لله رب العالمين لا شريك له وبذلك امرت وانا اول المسلمين
فلا اله الا الله مش كلمة بتتقال لأ ده ده دي منهج حياة عنوان حياة اصلا ان يكون اه الله سبحانه وبحمده هو محور حياته. ان الله سبحانه وبحمده يبقى او ربي يبقى قبلة قلبي. تمام؟ ان ان انا آآ احب لله آآ ابغض لله اعطي لله. امنع لله من احب لله
ابغض الله واعطى الله ومنع لله فقد استكمل الايمان اه ثلاث من كن فيه وجد بهن حلاوة الايمان ان يكون الله ورسوله احب اليه ما سواهما وان يحب المرء لا يحب الا لله. وان يكره ان يعود في الكفر بعد اذ انقذه الله منه كما يكره ان يقذف
في النار. الشاهد ان لا اله الا الله مش كلمة. لا اله الا الله بيبقى فيه التوحيد المقصود يعني لا اله الا الله تستلزم مني انا كمسلم ان كل حاجة في حياتي تكون لله تكون خالصة لله سبحانه وبحمده. تمام
وده اللي بنسميه النية واللي احنا قلنا عليه تسديد النية. تمام؟ طيب اه الشرط التاني بقى جاي منين؟ اللي هو متابعة السنة اللي هو بيسموه الصواب اه او الاصابة اه ده جاي منين بقى؟ جاي من محمد رسول الله. يعني ايه محمد رسول الله؟ يعني توحيد الطريق الموصلة الى المقصود. يبقى انا مقصودي اهو
كده مقصودي الله كده انا وحدت المقصود. فبالطريق الموصل الى المقصود فيه طرق كتيرة جدا تمام؟ ولذلك كان بعض العلماء يقول كل الطرق الى الله مسدودة الا طريق رسول الله صلى الله عليه وسلم
فمحمد رسول الله تستلزم ايه؟ تستلزم ان انا لا اسلك الى الله طريقا غير طريق رسول الله صلى الله عليه وسلم. يعني مثلا انا النهاردة لما بصلي بصلي لمين دي اول تساؤل انا بصلي لمين؟ لله مش للناس. مش عشان خاطر ده يفرح وده يعمل ويقولوا علي كزا ويثقوا في ويأتمنوني. انا بصلي لله. ده كده توحيد المقصود
طيب هصلي ازاي توحيد الطريق الموصل للمقصود يعني الكلام ده باختصار هو اجابة سؤالي يعني لما او لمن؟ وكيف يعني ليه ما او الايمان دي اللي هي توحيد المقصود؟ وكيف توحيد الطريق الموصلة الى المقصود؟ ان انا النهاردة الطريق اللي يوصلني الى الله هو طريق رسول الله صلى الله عليه وسلم. وكل
الطرق مسدودة الى الله الى طريق النبي صلى الله عليه وسلم. لان الطريق ده الله سبحانه وبحمده هو الذي شرعه لنا. وهو الذي وضع معالمه كل كل تفصيلاته هي من عند الله سبحانه وبحمده. طيب يبقى محمد رسول الله افاد التوحيد الطريق الموصلة للمقصود. اذا المسلم صار مطالب انه لما يحب يعمل
عبادة لازم يسأل نفسه السؤالين دول. لمن او لما وكيف تمام؟ واصبح الشرطين دول مطلوبين عشان العبادة تقبل عند الله سبحانه وبحمده. تمام طيب احنا اتكلمنا عن الشرط الاول اللي هو لمن او لما؟ واتكلمنا عن النية وتسديد النية والدافعية واهمية القصة دي
انا بقى عايز اتكلم عن كيف كيف يعني كيف امارس هذه العبادة؟ كيف اطبق هذه العبادة؟ فهرجع بقى لان تعليم القرآن انا النهاردة رغبتي ان انا اعلم ابني القرآن او رغبة حضرتك انك تعلمي
في بنت في القرآن الكريم اه او رغبة حضرتك كمعلم انك تعلم طفل القرآن او رغبة حضرتك كمعلمة انك تعلمي طفل القرآن الكريم. احنا ليه عايزين نعلمهم؟ دي تكلمنا عنها بقى. اللي هي انها
لله ولوجه الله وكزا وكزا وكزا وكزا ونبغي الاجر والسواب وغيرها من الامور. تمام؟ طيب بما انها لله اذا احنا بنتكلم على عبادة. طيب احنا صرنا ملزمين ان العبادة دي تؤدى على طريقة رسول الله صلى الله عليه وسلم
والا العبادة دي مهددة بامور انها ما تقبلش اصلا النبي قال من عمل عملا ليس عليه امرنا فهو رد. يعني مردود عليه كل امر ليس عليه امرنا فهو رد. مردود على صاحبه
فممكن ممكن ما تقبلش اصلا طيب لو قبلت على يعني اقصى التقديرات سيتحقق بعض الاجر ولكن لن يتحقق الاثر يعني ايه انت عايز تقول ايه يعني عايز اقول النهاردة لو افترضنا جدلا ان العبادة دي قبلت
فهي صاحبها يبقى مأجور مسلا انها اسقطت الفريضة. بس هل تؤدي اثرها؟ يعني انسان النهاردة مثلا النبي صلى الله عليه وسلم كان من طريقته في الصلاة انه يفعل يفعل ويفعل فترك بعض السنن في الصلاة. وقصر مسلا ووقع في بعض المكروهات في الصلاة
هذه الصلاة لا تتم ولا تكتمل ابدا يعني هي مش تبقى كاملة اصلا فصاحبها حتى لو اجر مش هياخد الاجر كامل ده احتمال تاني. الاحتمال التالت ان ينعقد الاجر ولا ينعقد الاثر
ايه بقى الاجر وايه الاثر دي؟ معلش محتاجين نفهم المسألة دي لان لو فهمناها هتساعدنا كتير جدا في تصور حاجات جاية في تعليم القرآن الكريم  النهاردة النبي صلى الله عليه وسلم اخبر ان اللي يقول
بسم الله الذي لا يضر مع اسمه شيء في الارض ولا في السماء وهو السميع العليم تلات مرات في الصباح لا يصيبه شيء حتى المساء ولا تصيبه فجأة  طيب ولو قالها في المساء لا يصيبه شيء حتى الصباح التالي
طيب ايه السر ان بعضنا بيقول الدعاء ده لكن مثلا اسناء اليوم يصيبه بلاء يصيبه فجأة بلاء يصاب آآ يعني عافاكم الله وعافاكم الله بجلطة مسلا اا يحصلو حادس طب ما هو قايل الدعاء اهو يعني ايه اللي حصل؟ ما هو هو قال اهو طب هو كده ادى عبادة ولا ما اداش عبادة؟ ايوة هو بيأديها عبادة لله طب كده مأجور
انا مش مأجور ان شاء الله مأجور فكده انعقد الاجر طب فين الاثر بقى بتاع الذكر ده؟ ليه الاثر ده ما انعقدش؟ لماذا لم ينعقد الاثر؟ يبقى فيه اجر وفيه اثر. لماذا لم ينعقد الاثر
اللي هو المفروض النتيجة المترتبة على الكلام ده مثلا النبي صلى الله عليه وسلم قال ادعوا الله وانتم موقنون بالاجابة واعلموا ان الله لا يستجيب دعاء من قلب غافل الله. والحديث صححه الشيخ الالباني
يعني ممكن صاحب الدعاء ده بيقوله بس يقول لك يا عم طب ايه علاقة ان انا اقول بسم الله الذي لا يضر مع اسمه شيء في الارض ولا في السماء في مسألة ان مسلا ما تجيليش جلطة او مش عارف ما يحصليش كزا او ما اصابش بالمرض
اولا ايه علاقتها؟ يلا بس قلها كده كده يعني حاجة كده من ازكارنا واورادنا بنقولها وخلاص. فهو اصلا يقينه مهتز في الكلام ده. عشان كده النبي قال ادعوا الله وانتم موقنون بالاجابة. طيب لأ هو
هو يقينه مش مهتز ولا حاجة لكن فيه حاجتين ناقصين. ايه واعلموا ان الله لا يستجيب دعاء من قلب غافل الله يعني ايه بقى غافل الله؟ يعني هو اصلا المعاني دي نفسها هو مش مش عارفها مش عارف معناها. يعني مش عارف يعني ايه بسم الله الذي لا يضر مع اسمه شيء في
في السماء. وايه علاقة بسم الله بالموضوع؟ وايه الحكاية دي اصلا؟ آآ زي واحد يقول اعوذ بك من جهد البلاء ودرك الشقاء وسوء القضاء وشماتة الاعداء. هو مش عارف اصلا الكلام ده معناه ايه اصلا
فهو بيدعي بحاجة بيطلب حاجة اصلا هو مش عارف معناها. تمام فغافل لاه يعني هو ممكن يكون عارف المعنى بس قلبه مش حاضر وهو بيطلب. طب خليني اقرب لحضراتكم المشهد
نتصور ان في واحد من الموظفين في مؤسسة من المؤسسات راح وقف قدام المحافظ وقال له ايه؟ انا جاي اكلم حضرتك النهاردة عن مشكلة خطيرة جدا بتقابل المؤسسة بتاعتنا وكت عايز حضرتك تحلها لنا. قال له اتفضل ايه المشكلة اللي عندك؟ قال له المشكلة اللي عندنا ان احنا عندنا ترهل اداري بشع
قال له ايه الترهل الاداري اللي عندكم ده؟ قال له ما اعرفش هم قالوا لي قل كده بقولها وخلاص آآ ان لهذا ان يجاب طلبه طيب راح وعرف يعني ايه ترهل اداري تمام تمام فهموه القصة
جه بعدها وقف قدام المحافز قال له انا جاي لحضرتك عشان حل مشكلة خطيرة ومش عارف ايه. مشكلة ايه؟ الترهل الاداري قال له ايه الترهل الاداري ده بقى هو عارف الترهل الاداري معناه ايه وهيقوله بس ايه جت له مكالمة في الموبايل او بيبص على الواتس فشاف حاجة عجبته اوي فقعد يكمل فيها او يكمل على الفيسبوك
فهو فيقول له ايه ايه نعم هو ايه اللي انت بتطلبه؟ ايه ايه اللي انت عايزه؟ آآ حضرتك بتتكلم في حاجة فهو مش حاضر القلب اصلا طب ان يستجاب لهذا او ان يجاب طلب هذا الانسان. انا بس بقرب لحضراتكم المشهد. ان النهاردة واحد يقف بين ايدين ربنا وهو مش عارف معنى اصلا
اللي بيطلبه من ربنا ان هو بيقول ذكره مش عارف معناه. بيردد اية ومش عارف معناها. انت عمال تقول بتقرأ مثلا كل يوم واظب الحمد لله انك تقرأ مثلا اية الكرسي قبل
بتنام الله لا اله وانت مش عارف اصلا يعني ايه ولا ايه اودوا حفظهم. مش عارف معناها انت مش عارف انت بتطلب ايه اصلا او بتطلب وانت قلبك مش حاضر. يمكن دي حاجة على الجانب كده بس يعني متعلقة بالاذكار واحنا بنسميها الطقسية والعبودية. لكن بس اللي عايز اتكلم عنه ايه؟ الاجر والاثر. يعني ايه الاجر ويعني ايه الاثر
المفروض النهارده ان ربنا وعد فيما يتعلق بكتير من العبادات وعد باجور ووعد بايه؟ بامور اخرى من الخير ومن البر ومن صلاح الانسان الوعود دي يعني ما بتتخلفش عشان ربنا بيخلف وعده. حاشاه سبحانه وبحمده
لأ مش كده ابدا الله اسمه المؤمن المؤمن يعني صادق الوعد الذي يؤمن عباده صادق الوعد لا يخلف الله وعده ابدا. امال ايه اللي بيحصل اللي بيحصل ان احنا لم نأتي بالشرط اصلا. احنا ما اديناش العبادة كما اشترط علينا. ولذلك فييجي الواحد فينا يتصور ان هو خلاص الاثر
ما انعقدش عشان لا الوعد يتخلف الوعد ما يتخلفش. الوعد احنا السبب في تخلف الوعد. لان احنا لم نأتي بالشرط احنا اصلا ما اتيناش بالشر. واعلموا ان الله لا يستجيب دعاء من قلب غافل له. المفروض الصلاة تعمل ايه؟ ان الصلاة تنهى عن الفحشاء والمنكر
واقم الصلاة لذكري. يعني المفروض اللي يصلي ده كده يخرج من صلاته يبقى اصلا زاهد في الفحشاء وزاهد في المنكر. ما عندوش رغبة يقع في شاء او يقع في منكر اصلا
المفروض اللي يخرج من الصلاة دي هو افتكر الاخرة واتصل بالرحمن سبحانه وبحمده يخرج يبقى قلبه حاضر معاني الاخرة حاضرة فيه آآ فاكر كتير من المعاني الكبرى والامور المهمة في حياته حصل لقلبه حالة يقظة وذكر ويقم الصلاة لذكري
المنتزر ان اللي بيصلي صح يحصل له كده طب واحد صلى وما حصلوش كده؟ يتهم الصلاة؟ لا يتهم نفسه هو ان هو ما صلاش صح هو انت ايه اللي دخلني في الاجر والاثر والقصة دي كلها؟ انا دخلت فيها عشان ااكد على مسألة وهي مسألة ايه؟ النهاردة تعليمنا لاطفالنا القرآن
تعليم حضرتك كمعلم لهذا الطفل القرآني المفروض ان انا لما اعلمه القرآن انا منتظر انه يخرج من الظلمات الى النور منتظر له اصلاح منتظر له حالة كده يعني اللي هو ربنا وعد
بها في القرآن الكريم. اللي النبي صلى الله عليه وسلم وعد بها في السنة الشريفة. انا منتزر كده منتزر ان المنتج اللي هيخرج من عملية التعليم القرآني فيه صفات هايلة جدا وجميلة جدا. ليه
بقى الصفات دي ما حصلتش ليه الاثر ده ما انعقدش؟ اه هي دي بقى اللي انا بتكلم عنها لان الشروط ما تحققتش باختصار يعني ايه الشروط ما تحققتش؟ اللي قال الاذكار وهو مش عارف معناها ولا قلبه حاضر فيها. مش دي طريقة النبي صلى الله عليه وسلم
اللي صلى وما كانش خاشع في الصلاة ولا كان قلبه حاضر فيها. ما كاتش دي طريقة النبي صلى الله عليه وسلم باختصار ايه اللي بيخلي الاثر ما يحصلش ان احنا لم نأت بالامر كما فعله رسول الله صلى الله عليه وسلم
يعني عايز اقول ايه؟ عايز اقول النهاردة ان انا لما اخالف المنهجية منهجية النبي صلى الله عليه وسلم في القيام باي عبادة انا مهدد بان العبادة دي ما تتقبلش اصلا تترد
طيب او حتى لو انا اجرت عليها الاجر ده هيبقى اجر ناقص مش اجر كامل اكيد طبعا طيب وفي حاجة بقى عميقة اتكلمت عنها من شوية وهي ايه؟ ان انا مهدد او مش مهدد اكيد هيتخلى في الاثر
يعني الاثر المترتب على الامر ده ما يحصلش الوعد ده ما هيتحققش ليه؟ لان انا لم اتي بالشرط الشرط ان انا كنت اعمل الامر ده كما فعله النبي صلى الله عليه وسلم. الاخطر يا جماعة من كده بكتير اوي اوي اوي اوي
قوي قوي هو ما تضمنه قول الله عز وجل فليحذر الذين يخالفون عن امره ان تصيبهم فتنة او يصيبهم عذاب اليم الاخطر من كده ان مخالفة هدي النبي صلى الله عليه وسلم يخشى على صاحبها انه يقع في الفتنة
يخشى على صاحبها انه مصائب لا حصر لها ويخشى على صاحبها من الضلال. ربنا قال وان تطيعوه تهتدوا. طيب وان تخالفوه نسأل الله العافية فلذلك مسألة ان الامر ده يتم على المنهج على منهج النبي صلى الله عليه وسلم مسألة في منتهى الاهمية. دكتور مش عارف ليه انت بتتكلم في تحصيل حاصل؟ فدي عارفينها يا عم احنا نقتدي
مين يعني؟ هنقتدي بيوحنا ولا بولس ولا مش عارف مين؟ اكيد طبعا يعني هنعملها على طريقة النبي صلى الله عليه وسلم. هو يا جماعة يعني على مستوى الادعاء الادعاءات حاضرة كويس جدا. يعني الادعاءات حاضرة. يعني مثلا النهاردة آآ لو قابلت اي انسان في الشارع بتحب ربنا طبعا بيحب ربنا. بس هل هي كلام يعني هل هي مزايا
واقوال ولا هل هي يعني مع ده اعمال واحوال هي دي القصة كلها يعني لو الموضوع كده يعني لو موضوع مسلا محبة سيدنا النبي صلى الله عليه وسلم شعارات ومزاهرات وحوارات وبنارات ومش عارف وحاجات تتحط ولافت
طيب كان الموضوع يبقى سهل. لأ الموضوع لا شك يعني هو اكبر من كده صدق بقى صدق ان الاعمال والاحوال تأتي متطابقة مع المزاعم والاقوال. استفراغ وسعي في ان الاعمال والاحوال دي تأتي متطابقة مع ايه؟ مع المزاعم والاقوال بتاعتنا. يبقى ده الصدق مش مجرد كلام وخلاص. يعني ولذلك حتى ربنا الشاعر يقول ايه؟ تعصي الاله وانت تزعم
حبه هذا وربي في القياس شنيع. لو كان حبك صادقا لاطعته ان المحب لمن يحب مطيع. آآ الحسن البصري في اية من القرآن هو بيسميها اية الابتلاء ان هو يقصد بالابتلاء الاختبار يعني بيقول ان ناس ان قوما زعموا انهم يحبون رسول الله فابتلاهم الله بهذه الاية
يعني هم زعموا ان هم بيحبوا النبي صلى الله عليه وسلم. فربنا ابتلاهم بالاية دي. اية قل ان كنتم تحبون الله فاتبعوني يحببكم الله يعني الناس اللي زعمت انها بتحب ربنا دي
ربنا ابتلاها واختبرها بالايه؟ بالاختبار ده. لو انت بتحب ربنا فعلا اتبع النبي صلى الله عليه وسلم. طب ما انا باتبع النبي. لأ النقطة الاساسية انك تقيس مساحة محبتك لربنا بمساحة اتباعك للنبي صلى الله عليه وسلم. يعني ببساطة لما تقعد مع نفسك كده وتشوف اقوالك واقوال سيدنا النبي. انت في الاربعة وعشرين ساعة اللي بيطلع من
بوقك ايه وهو صلى الله عليه وسلم كان يطلع من فمه الشريف ايه بالزبط لما تقيس اعمالك باعماله احوالك باحواله خلالك وصفاتك بخلاله. لما تقيس الكلام ده تحط الكلام ده على الميزان تدي نفسك نسبة مئوية كم
صلاتك مع صلاته وذكرك مع ذكره علاقتك بالقرآن مع علاقته بالقرآن وتدي نفسك نسبة مئوية تدي نفسك كم؟ عشرين في المية هي دي نسبة محبتك لربنا قل ان كنتم تحبون الله فاتبعوني يحببكم الله ويغفر لكم ذنوبكم. فهي قصة كده هي مش قصة مزاعم واقوال هي قصة ان انا
في اعمال تؤكد الكلام ده. اعمال واحوال تؤكد الكلام ده. ولذلك هنيجي نبص على نفسنا احنا نلاقي نفسنا على مستوى المزاعم. ايوة حاضر جدا عندنا معنى ايه؟ ايوا وطبعا زي النبي صلى الله عليه وسلم وخير الهدي هدي محمد انت بتتكلم ازاي؟ وبعدين آآ لما السنة تزهر ما ينفعش الواحد يخالفها لغيرها. طب تعال نحط الكلام ده على الميزان بقى. هو
هو ده المهم يعني آآ ولذلك سفيان ابن عيينة كان يقول ان رسول الله صلى الله عليه وسلم هو الميزان الاكبر هو الميزان الاكبر على النبي صلى الله عليه وسلم هتعرض جميع الاقوال والاعمال والاحوال. يعني ده يعني النبي ميزان صلى الله عليه وسلم
الله انزل الكتاب بالحق والميزان وبعض المفسرين قالوا الميزان ده هو النبي صلى الله عليه وسلم. يعني النبي صلى الله عليه وسلم بالنسبة لنا زي ميزان ميزان بابي هو وامي صلى الله عليه وسلم. انا وانت نوزن عليه اقوالنا. ونوزن عليه اعمالنا. ونوزن عليه احوالنا. ونوزن عليه خلالنا اللي هي صفاتنا
مفروض نوزن على النبي صلى الله عليه وسلم. شف احنا فين؟ ندي نفسنا نسبة مئوية. احنا كم من ده؟ عشرة في المية عشرين في المية تلاتين في المية. طيب الكلام ده برضو عارفين
وتحصيل حاصل ايه اللي انا بدعو حضراتكم ليه؟ اللي انا بدعوكم ليه ان احنا نعمل ايه؟ نعمل عملية وزن يعني ايه رأيكم؟ نحاول نوزن يعني ايه نوزن؟ نشوف اللي احنا بنعمله
ونشوف اللي النبي صلى الله عليه وسلم كان بيعمله. ونوزن ده على ده ونشوف انا دايما اقول انا مش انا مش عايز اهدم انا عايز اتمم ارمم ادعم عايز ايه؟ اتمم ارمم ودعا. يعني ايه؟ انا عايز الحاجة اللي ناقصة عندنا دي نتممها ونكملها ان شاء الله. يعني لما نيجي عاملين عملية وزن
للي احنا بنعمله ونوزنه على سنة حبيبي صلى الله عليه وسلم. تمام؟ هيتبدل لنا قصور هيتبدى لنا نقص هيتبدى لنا امور. طيب اللي تبدى لنا ده. الناقص نعمل فيه ايه؟ نتممه
طيب واللي هيتهدم نرممه والحاجة اللي قائمة او الشيء القائم ندعمه. خلاص؟ يبقى نتمم نرمم ندعم بس مش عايزين نهدأ. تمام عايزين الكلام ده والله بقى حاجة بايزة خالص من الاول ايوة تهدم وتتعمل على صح من اول وجديد يعني ما فيش مشكلة. بس اللي اقصده ده اللي المفروض نخرج به بعد عملية
الوزن او احنا بنوزن ليه اصلا لان احنا نريد ما يحبه الله ويرضاه نريد يعني ما يريده الله يعني مش ما يريده الناس. وده هيستلزم مننا ان احنا نشوف ايه اللي كان سيدنا النبي صلى الله عليه وسلم بيعمله ونعمله
كتير مننا لما بدأ يعني الاستقامة شوية او ان هو يقرب من ربنا آآ قال طب خلاص انا عايز ازبط صلاتي طب ازبط صلاتي ازاي طب ما احنا بنصلي اتعلمنا صلواتنا مسلا من ابائنا من امهاتنا
من اقاربنا مسلا من مدرسينا ومدرستنا مسلا في المدارس يعني كل واحد اتعلم بنصلي عادي لكن هو الحقيقة لما بدأ يقرب من ربنا شوية وسمع حديث صلوا كما رأيتموني اصلي. طبعا مع ان دايما باكد ان صلوا كما رأيتوني اصلي. هل للصلاة بس
ايوة صحيح يعني هي فعلا مش للصلاة بس خذوا عني مناسككم للحج بس لأ اكيد في كل حاجة يعني في كل حاجة يعني ازكروا كما رأيتموني اذكر اقرأوا كما رأيتموني اقرأ
علمه كما رأيتموني اعلم خذوا عني كل شيء يعني ده احنا لقد كان لكم في رسول الله ايه؟ اسوة حسنة. يعني اسوة الاسوة ده في كل النواحي والجهات. وتحرص انك تصل يعني يعني الاسوة ده اعلى حاجة في التوسع الافقي والرأسي. يعني
كما وكيفا الاسوة ده مش تتأسى بحاجة واتنين وتلاتة ده في كل حاجة. وكل حاجة بتتأسى به فيها بتحرص انها تكون اكمل تأسي فالنبي صلى الله عليه وسلم لنا اسوة. احنا مطالبين ان احنا نتأسى به ده مش اختيار اصلا
ده مش اختيار. المهم فدلوقتي النبي صلى الله عليه وسلم بالنسبة لنا اسوة. وهو بابي هو وامي صلى الله عليه وسلم هو اللي المفروض ننطلق مما كان عليه نشوف النبي صلى الله عليه وسلم ماذا كان يفعل؟ كيف كان يفعل ونفعل ما فعله النبي صلى الله عليه وسلم
وزي ما قلت لحضراتكم هي مش مسألة ايه؟ يعني مش مسألة مزاعم واقوال ولا مسألة كلام وخلاص لأ عايزين نقف على ارض صلبة نقف على ارض فاحنا كتير مننا مثلا عمل كده في الصلاة. يعني
جه قال طب خلاص انا بصلي اهو وصلاتي كويسة وجميلة وكل حاجة بس بما ان النبي قال صلوا كما رأيتموني اصلي. فانا دلوقتي هبحث اه في ناس بحثت بمفردها في ناس اه مسلا دورت في كتب الفروع مسلا في المزاهب الفقهية عند الحنفية او المالكية او الشافعية او
والحنابلة اا في ناس مسلا اا راحت دورت عند ابن حزم في المحلة ناس دورت عند الشوكاني في نقل الاوتار في ناس اا دوروا عند حاجات عند المعاصرين مثلا الشيخ الالباني رحمة الله عليه له كتاب نفيس اسمه صفة صلاة النبي صلى الله عليه وسلم. الشيخ ابن باز برضه له صفة صلاة النبي الكتيب مختصر كده. المهم انا شخصيا يعني شفت الكتابين دول
آآ الاخيرين دول وتقعد تقراهم وتعمل ايه؟ ايه ده هو النبي كان بيرفع ايده ازاي بالزبط؟ يعني كان بيرفعها كده ولا ولا كان كده ولا كان كده فوق كده اوي ولا تحت ولا تحاول ايه تظبط بالظبط بحيس انك تبقى يعني بمحاذاة الاذنين او بمحاذاة المنكبين
طب كان شكل ايده ازاي كده ولا كده ولا كده؟ طب هو لما كان بيقف يصلي كان خشوعه عامل ازاي؟ طبعا بقى كالعادة للاسف الشديد احنا اللي شغلنا ايه شغلنا الهيئات
اشتغلنا الاليات شغلنا الاحكام عن الغايات والمقاصد والحكم وكأن صلوا كما رأيتموني اصلي كانت تخص الزهر بس. طب الجزء بتاع الباطن ده لأ انت انت حر بقى كل واحد يعمل اللي يعمله
المفروض المنزومة كلها المهم فكلنا بدأنا نعمل كده نقيس صلاتنا به على صلاة النبي صلى الله عليه وسلم. واللي ما بنعملوش خالص نبدأ نعمله آآ بعض الناس مثلا كان في رفعه اليدين مسلا كان بيرفعها بس مع تكبيرة الاحرام وخلاص بدأ يرفع قبل الركوع بعد القيام من الركوع بعد مثلا يقوم
الاوسط طيب آآ في حاجات كنا بنعملها بس مسلا مش مركزين قوي يعني نعملها ناقصة شوية. كملناها في حاجات غلط صححناها اا في حاجات يعني مكتش قد كده رممناها اا في حاجات كانت كويسة دعمناها وسبتناها المهم ده اللي حصل مع الصلاة انا
اسأل حضراتكم سؤال احنا عملنا كده مع التعامل مع القرآن عملنا كده مع تعليم القرآن يعني قعدنا نقول طب سواني هو النبي صلى الله عليه وسلم كان بيعلم ازاي؟ بما ان دي عبادة يعني الصلاة عبادة وتعليم القرآن عبادة
ما هو زي حاجات كتيرة قوي. طب هو دي تعليم الامر ده تم ازاي؟ تعليم الامر ده تم ازاي؟ يعني هل هو يا جماعة هو احنا ما عندناش سنن في التعليم
يعني ما عندناش سنن في التعليم انا ما هقولش فرائض ولا هقول اركان ولا هقول القصة دي خالص. ما عندناش حتى سنن في التعليم. يعني النبي صلى الله عليه وسلم قال عن نفسه انما بعثت
لمن ميسرا ولم ابعث معنتا ولا متعنتا. يعني هو بابي هو وامي صلى الله عليه وسلم قال عن نفسه ان هو معلم. يعني هو ارسل معلما يعني حديث معاوية ابن الحكم السلمي يقول بابي هو وامي صلى الله عليه وسلم ما رأيت معلما للخير قط آآ افضل منه صلى الله عليه وسلم فهو
النبي صلى الله عليه وسلم كان معلما. يعني هو كان معلم اصلا بالاساس فهل يتصور ان هذا المعلم العظيم اعظم معلم مر على وجه الكرة الارضية؟ هل يتصور ان ما عندوش سنن في التعليم
يعني سنن ما لوش يعني ما فيش تراث خالص مأسور عنه في الباب ده. كيف كان يعلم كان بيحرص على ايه في التعليم؟ كان بيركز على ايه في التعليم هل يتصور ان ده ما كنش حاضر؟ لا سيما كمان ان التعليم النبوي آآ ما كانش مجرد تعليم للتعليم ده هو تعليم للتزكية
يعني ده بقى البعد اللي احنا بنطمح اليه وبنحبه ونتمناه احنا كآباء وامهات ومعلمين ومعلمات ان احنا ما يبقاش دورنا تعليمي بس. زي مسلا الوزارات اسمها وزارة التربية والتعليم لان يمكن التعليم ده بيركز الى حد كبير على البعد يعني المعرفي البعد الفكري المفاهيمي آآ البعد التأصيلي لكن التربية
البناء بناء الانسان ده ركز اكتر على البعد المهاري البعد الوجداني المهم الشاهد فالنبي صلى الله عليه وسلم يعني ما كانش معلم عادي مش معلم وخلاص ده كان مربي وانا قلت يعني قبل كده في الحلقات دي ان احنا الاكمل والافضل ان احنا نقول مزكي
ان هو كان ويزكيهم ماشي؟ فالنبي صلى الله عليه وسلم كان بيقوم بعملية تزكية. يعني التعليم بتاعه كان للتزكية فبما ان النبي صلى الله عليه وسلم تعليمه كان للتزكية فاحنا كمان قدام يعني حد بابي هو وامي صلى الله عليه وسلم اكيد هيكون عنده تراث زاخر اصلا
هو النبي كان بيعمل ايه اصلا؟ يعني هو كان كان دوره ايه؟ يعني دعاء سيدنا ابراهيم لما سيدنا ابراهيم دعا لهذه الامة دعا ان ربنا يرزقها حد يتلو عليهم ايات
يعلمهم الكتابة والحكمة ويزكيهم ولذلك لما ربنا امتن على الامة بعد كده اه ان هو بعث فيهم رسولا من انفسهم او بعث فيهم رسولا منهم قال ان هو اه يتلو عليهم اياته ويزكيهم
ويعلمهم الكتاب والحكمة فاذا النبي صلى الله عليه وسلم قام بهذا الدور على اكمل وجه عشان كده انا كنت بقول انه اصول الابواب دي لا يحل لنا فيها استيراد شيء من الخارج
انا بتكلم على الاصول عندنا في الاصول وفي التفاصيل. التفاصيل دي اللي هو دي تتعمل ازاي؟ ممكن بقى تطلع في كاميرا ممكن تترسم بقلم مش عارف ايه على داتا شو ممكن
عادي يعني دي اسمها التفاصيل. بس اصول اصول الادارة. اصول التربية اصول علم النفس الوحي يكفينا ويغنينا ويشفينا ويهدينا انا في رأيي ان لا يحل لنا استيراد شيء من الخارج في اصول هذا الباب. لان اصلا الوحي نزل لاجل ذلك
وده الدور اللي قام به النبي صلى الله عليه وسلم. الدور اللي قام به النبي صلى الله عليه وسلم نقعد نتكلم عن التربية والتربية والتربية والتربية وجهود التربوية. ما هو الدور اللي قام به اصلا تزكية
هل حد اصلا في التاريخ نجح انه يصنع الانموزج ده اللي النبي صلى الله عليه وسلم. يا جماعة مما يغفل عنه في انجازات النبي صلى الله عليه وسلم بناء الصحابة
يعني ده بيغفل عنه جدا بناء الصحابة ده من اعظم الانجازات البشرية على الاطلاق بناء الصحابة دول. طيب فنبص على مستوى التربية او التزكية. نبص على مستوى الادارة. ادارته لامور نفسه وادارته لامور اسرته وادارته
لدولته وادارته لدعوته صلى الله عليه وسلم. آآ حتى لو اقول ادارة الموارد البشرية وضع الانسان المناسب في المكان المناسب في التوقيت المناسب. النبي صلى مستوى الادارة الانبياء اصلا كانت بنو اسرائيل تسوسهم انبياؤهم على مستوى النفس. النفس دي مين اعلم بها من الله
يعني مين هيكون اعلم بها من الله؟ احنا قدام انسان متصل بالوحي اه الله سبحانه وبحمده اه يربيه على عينه يصنعه على عينه فلذلك في يعني النبي صلى الله عليه وسلم كفانا في هذا الباب. باختصار
انا عايز اقول النهاردة ان احنا محتاجين كنت باكد على المسألة دي حديث عن المنهجية ان احنا محتاجين اوي اوي اوي اوي اوي نوزن اللي احنا عليه على اللي كان النبي صلى الله عليه وسلم
سلم عليه. ايه بقى اللي احنا اللي احنا عليه دلوقتي؟ وايه اللي النبي كان عليه؟ آآ ونوزنهم ازاي على بعض؟ ده اللي هنتعرف عليه ان شاء الله في الحلقات القادمة. اقول قولي هذا واستغفر الله لي ولكم
وجزاكم الله خيرا ودمتم بخير والسلام عليكم ورحمة الله وبركاته
